UP शिया वक्फ बोर्ड के चेयरमैन का PM को खत- सभी मदरसे करें बंद, फैलाई जा रही है ISIS की विचारधारा  
UP शिया वक्फ बोर्ड के चेयरमैन ने लिखा PM को खत
कहा- देशभर के मदरसे किए जाएं बंद
बोले- फैलाई जा रही है ISIS की विचारधारा
खत में कहा गया है, 'कश्मीर में बड़ी तादाद में आईएसआईएस के समर्थक खुले तौर पर दिखाई दे रहे हैं. बड़े पैमाने पर मदरसों में इस्लामिक तालीम लेने वाले बच्चों को आर्थिक मदद पहुंचा कर इस्लामिक शिक्षा के नाम पर उन्हें दूसरे धर्मों से काटा जा रहा है और सामान्य शिक्षा से दूर किया जा रहा है.'
UP Shia Waqf Board Chairman Waseem Rizvi writes to Prime Minister Narendra Modi asking him to shut madrasas across the country as ISIS ideology is being promoted there to influence the students. (pic 1- File pic of Wasim Rizvi) pic.twitter.com/uAyL1cVGxJ
साथ ही उन्होंने कहा है, 'हिन्दुस्तान में ग्रामीण क्षेत्रों में चल रहे प्राथमिक मदरसे चंदे की लालच में हमारे बच्चों का भविष्य खराब करने पर तुले हुए हैं. उनको सामान्य शिक्षा से दूर रखकर इस्लाम के नाम पर कट्टरपंथी सोच पैदा की जा रही है. यह मुसलमान बच्चों के लिए घातक है और साथ ही साथ देश के लिए भी एक बड़ा खतरा है.'
इसके अलावा रिजवी ने लिखा है, 'इन सभी परिस्थितियों को देखते हुए देश हित और मुस्लिम बच्चों के अच्छे भविष्य के लिए हिन्दुस्तान में चल रहे प्राथमिक मदरसों को बंद किया जाना चाहिए. हाईस्कूल पास करने के बाद अगर बच्चा खुद धर्म प्रचार की तरफ जाना चाहता है तो वह मदरसे में दाखिल ले सकता है. मदरसों में प्रवेश हाई स्कूल करने के बाद किए जाने की व्यवस्था सुनिश्चित की जाए.'